Telegonia (sasizientzia)

Telegonia herentziaren transmisioari buruzko teoria bat da, ondorengoek emearen aurreko sexu-kide baten ezaugarriak heredatu ditzaketela dioena. XIX. mendearen amaieran hainbat espezierekin egindako esperimentuek ez zuten telegoniaren frogarik eman. Encyclopædia Britannicak dio gaur egun telegonia sineskeria gisa sailkatu behar zaiola.

Kontzeptu hori Aristotelesengandik dator. Teoria honi erreferentzia egiteko telegonia terminoa erabili zuen lehen zientzialaria August Weismann alemaniar biologoa izan zen. Telegoniaren kontzeptua ospetsu egin zen George Douglas Mortongo 16. kondeak behor bat eta quagga bat gurutzatu zituenean, hibrido bat lortuz. Geroago, emea arabiar zaldi batekin gurutzatu zuen, eta haien kumeak quaggaren ezaugarriak zituela zirudien. 1820an gertaera honi buruz Royal Societyri jakinarazi zion.

Postulatu zenetik, hainbat esperimentu egin ziren teoria honen baliozkotasuna frogatzen saiatzeko, eta arrakastarik gabe amaitu ziren. Hala ere, azken ikerketek telegoniaren antzeko fenomeno baten existentzia frogatu zuten intsektuetan, besteak beste Telostylinus angusticollis espeziean.

XIX. mende amaierako, telegoniak arrazakeriaren ideiak eragin zituen. Ideia hedatua da Sobietar Batasunaren osteko Errusiako ortodoxian.

 Erreferentziak 

 Kanpo estekak 

Kategoria:Pseudozientzia
Kategoria:Sineskeriak
Kategoria:Zaharkitutako teoria biologikoak